Megathyrsus maximus

Ny Megathyrsus maximus dia karazan-javamaniry ao amin' ny fianakaviana Poaceae (fianakaviana' ny bozaka), zana-pianakaviana Panicoideae, teratany aty Afrika atsimon' i Sahara sy any amin' ny Saikinosin' i Arabia, indrindra any Iemena. Izy io dia zavamaniry tena miely be any amin' ny faritra mafana. Antsoina matetika hoe "ginea" izy io sady be mpitia noho ny vokatra be azo avy aminy, mora jinjaina ary sakafo mahavelona.
vignette|231x231px|Megathyrsus maximus
Nampidirina tany amin' ny tany mafana eran-tany ity zavamaniry ity. Nantsoina hoe Urochloa maxima sy Panicum maximum izy io taloha. Nafindra tao amin' ny vondron-karazana Megathyrsus izy io tamin' ny taona 2003. Amin' ny teny malagasy izy io dia atao hoe famoa, fantaka, tsimparifary, veromena ary verotsanga.

Ity zavamaniry ity dia anisan' ny atao amin' ny teny malagasy hoe "tsimparifary" ankoatran' ny Echinochloa stagnina, ny Echinochloa crus-galli, ny Echinochloa pyramidalis ary ny Sacciolepis africana.

Jereo koa
Megathyrsus
Urochloa
Panicum
Tsimparifary
Fantaka
Veromena
Verotsanga